[{"text_idx": "#000001", "text": "Yr oedd yn fore oer a chras ym mis Tachwedd pan laniodd ein hawyren yn Dublin.Roedd ein Symposiwm Arweinyddiaeth Ganolog Tri-Gwlad gyntaf i\u2019w gynnal ym Maynooth, taith fer i ffwrdd. Roedd yn gyfle gwych am ychydig o ddyddiau i gydweithio gyda phobl gyda\u2019r un meddylfryd, gan rannu ein gwybodaeth a\u2019n profiad am arfer arweinyddiaeth ganol effeithiol. Hwyluswyd y diwrnod cyntaf yn wych gan yr Athro Christine Forde gyda detholiad o gynrychiolwyr o Iwerddon, yr Alban a Chymru. Buom yn cydweithio i feithrin ein dealltwriaeth ac i nodi materion allweddol arweinyddiaeth ganol. Buom yn trafod rhai o\u2019r ffactorau hwyluso a rhwystro cyffredin wrth ddatblygu arweinyddiaeth ganol ar draws y tair gwlad. Yna, gwnaethom gynnig strategaethau a chamau gweithredu i gryfhau capasiti y system a chefnogaeth i ddarparu a gwasanaethu arweinyddiaeth ganol."}, {"text_idx": "#000002", "text": "Yn ddiweddarach y diwrnod hwnnw cawsom gyfle i ymweld a\u0302 \u2018An Chomhairle Mhu\u0301inteoireachta\u2019 \u2013 Cyngor Addysgu Iwerddon, lle cyfarfuom a\u0302 Toma\u0301s O\u0301 Ruairc, a roddodd drosolwg diddorol iawn i ni o\u2019r gwaith y mae\u2019n ei wneud."}, {"text_idx": "#000003", "text": "Ar yr ail ddiwrnod rhoddodd ein gwesteiwyr, o\u2019r Ganolfan Arweinyddiaeth Ysgolion yn Iwerddon, gyfle i ni ymweld ag ysgolion lleol. Am brofiad anhygoel! Rhannwyd yn ddau grw\u0302p \u2013 ymwelodd ein cydweithwyr uwchradd ag ysgol wych Ysgol Gymunedol Celbridge. Ynghyd a\u0302\u2019m cydweithwyr cynradd cefais y fraint o gael croeso cynnes gan ddisgyblion a staff Ysgol Hy\u0302n Mary Mother of Hope. Cannodd go\u0302r yr ysgol eu ca\u0302n ysgol wrth i ni gyrraedd, ac fe wnaethon ni hyd yn oed ddod ar draws rhai profiadau newydd gyda sesiynau mewn pe\u0302l-droed Gaeleg a hurling! Uchafbwynt y bore i mi oedd rhannu gwers gyda dosbarth o ddisgyblion a siaradodd a\u0302 ni am eu dysgu, a wnaeth un grw\u0302p hyd yn oed dysgu Gwyddeleg sylfaenol i ni."}, {"text_idx": "#000004", "text": "Wrth i\u2019r symposiwm ddod i ben, roedd consensws cryf bod yn rhaid i\u2019r gynghrair hon barhau. Cawsom ddeialog wych a chafwyd positifrwydd ac egni sylweddol gan bawb dan sylw. Dysgon ni gymaint oddi wrth ein gilydd a theimlem ein bod i gyd yn gweithio tuag at yr un nod i sicrhau gwell gallu i arwain ar gyfer y dyfodol."}]